CELEX: 62011CN0575
Language: hu
Date: 2011-11-16 00:00:00
Title: C-575/11. sz. ügy: A Symvoulio tis Epikrateias (Görögország) által 2011. november 16-án benyújtott előzetes döntéshozatal iránti kérelem — Eleftherios-Themistoklis Nasiopoulos kontra Ypourgos Ygeia kai Pronoias

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/36
            
         
      A Symvoulio tis Epikrateias (Görögország) által 2011. november 16-án benyújtott előzetes döntéshozatal iránti kérelem — Eleftherios-Themistoklis Nasiopoulos kontra Ypourgos Ygeia kai Pronoias
      (C-575/11. sz. ügy)
      (2012/C 25/70)
      Az eljárás nyelve: görög
      
         A kérdést előterjesztő bíróság
      
      Symvoulio tis Epikrateias (államtanács)
      
         Az alapeljárás felei
      
      
         Felperes: Eleftherios-Themistoklis Nasiopoulos
      
         Alperes: Ypourgos Ygeia kai Pronoias
      
         Az előzetes döntéshozatalra előterjesztett kérdések
      
      Az Európai Közösséget létrehozó szerződés 43. cikke értelmében és az arányosság elvére tekintettel, a magas színvonalú egészségügyi szolgáltatások biztosításának szándéka elegendő-e a szabad letelepedésre vonatkozó azon korlátozás igazolására, amely valamely meghatározott tagállamban (a fogadó tagállamban) hatályos azon jogszabályi rendelkezésekből ered, amelyek a) kizárólag azon személyek számára teszik lehetővé bizonyos szakmai tevékenységek végzését, akik a tagállamban szabályozott fizioterapeuta szakma gyakorlására jogosultak; b) kizárják e szakma gyakorlása megkezdésének részleges engedélyezését, és c) ily módon azzal a következménnyel járnak, hogy a fogadó tagállam állampolgára — aki valamely másik tagállamban (a származási tagállam) szerezte meg azon tanúsítványát, amely feljogosítja őt az egészségügyi szolgáltatások nyújtásához kapcsolódó, ez utóbbi tagállamban szabályozott szakma gyakorlására (amely azonban a 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló 92/51/EGK tanácsi irányelvben (HL L 209.; magyar nyelvű különkiadás 5. fejezet, 2. kötet, 47. o.) foglalt feltételek fennállása hiányában a fogadó tagállamban nem jogosítja fel őt a fizioterapeuta szakma gyakorlására — a fogadó tagállamban egyáltalán nem jogosult a fizioterapeuta szakma gyakorlása megkezdésének részleges engedélyezése útján az e szakmával összefüggő egyes tevékenységek, azaz azon tevékenységek gyakorlására, amelyek gyakorlására az érdekelt a származási tagországban jogosult?